Han engasjerte seg for skyttersaken og satt som formann i Stjørdøla skytterlag i noen år. Han var valgmann for Nedre Stjørdal ved stortingsvalget i 1900, valgt som venstremann. Han var medlem av Lånke herredsstyre 1908–1913, 1917–1919 og 1923–1928; de første periodene valgt ved flertallsvalg uten partilister, 1923–1925 på en borgerlig fellesliste, og 1926–1928 på Bondepartiets liste. Han var revisor og senere formann i forstanderskapet i Stjørdalens Sparebank.